

**Jačanje socijalnog dijaloga – faza III**

**UP.04.2.1.03**

**Izmjene i dopune natječajne dokumentacije**

1. Izmjene i dopune Uputa za prijavitelje

**2. UVJETI ZA PRIJAVITELJE**

**2.2 Uvjeti prihvatljivosti Prijavitelja/Partnera**

**Prijavitelj i Partner(i) moraju ispunjavati sljedeće uvjete:**

**Točka pod rednim brojem 5:**

nema duga po osnovi javnih davanja koji prelazi iznos od deset kuna (neznatan porezni dug sukladno članku 150. Općeg poreznog zakona) o kojima Porezna uprava vodi službenu evidenciju.

**Mijenja se i glasi:**

nema duga po osnovi javnih davanja o kojima Porezna uprava vodi službenu evidenciju ili mu je odobrena odgoda plaćanja dospjelih poreznih obveza i obveza za mirovinsko i zdravstveno osiguranje.

(Napomena: projektne prijave koje neće zadovoljavati ovaj uvjet bit će odbijene, stoga je potrebno pravovremeno osigurati pribavljanje Potvrde o nepostojanju duga od Porezne uprave.)

**4. FINANCIJSKI ZAHTJEVI**

**4.1 Prihvatljivost izdataka**

**4.1.1 Prihvatljivi izdaci**

**4.1.1.1. IZRAVNI TROŠKOVI**

1. **IZRAVNI TROŠKOVI OSOBLJA**

**Dio:**

Troškovi osoblja zaposlenog na određeno ili neodređeno vrijeme ugovorom o radu gdje je moguće izračunavaju se korištenjem standardne veličine jediničnih troškova sukladno čl. 68., stavak 2. Uredbe br. 1303/2013 Europske unije na način da se zadnji dokumentirani godišnji (12 uzastopnih mjeseci) bruto 2 iznos troškova plaća djelatnika koji radi u punom radnom vremenu podijeli s 1720 sati.

Zadnji dokumentirani godišnji bruto 2 iznos troškova plaća podrazumijeva referentno razdoblje od jedne godine (12 uzastopnih mjeseci) koje prethodi podnošenju prijave na Poziv na dodjelu bespovratnih sredstava.

**Mijenja se i glasi:**

Troškovi osoblja zaposlenog na određeno ili neodređeno vrijeme ugovorom o radu mogu se izračunati korištenjem standardne veličine jediničnih troškova sukladno čl. 68., stavak 2. Uredbe br. 1303/2013 Europske unije na način da se zadnji dokumentirani godišnji (12 uzastopnih mjeseci) bruto 2 iznos troškova plaća djelatnika koji radi u punom radnom vremenu podijeli s 1720 sati.

Godišnji bruto (bruto 2) iznos troškova plaće osoblja uključuje troškove plaća prema sastavnim dijelovima plaće kako je navedeno u Uputama o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020., verzija 1.1. iz veljače 2017., odjeljku 3. „Primjena pojednostavljene mogućnosti financiranja plaća – Standardne veličine za troškove osoblja“, odnosno plaća za redovan rad (uključujući minuli rad), naknade plaće, plaća za rad obavljen izvan radnog vremena, porez i prirez, obvezni doprinosi iz plaće, dodaci na plaću i doprinose na plaću.

Zadnji dokumentirani godišnji bruto 2 iznos troškova plaća podrazumijeva referentno razdoblje od jedne godine (12 uzastopnih mjeseci) koje prethodi podnošenju prijave na Poziv na dodjelu bespovratnih sredstava.

**b) OSTALI IZRAVNI TROŠKOVI:**

**Troškovi sudjelovanja za zaposlenike i članove ciljne skupine u projektnim aktivnostima**

**Fusnota broj 50:**

Troškovi hrane i smještaja za vrijeme putovanja u zemlji i inozemstvu odobravaju u smještajnim kapacitetima kategoriziranim s maksimalno 3 zvjezdice u visini stvarnog troška.

**Mijenja se i glasi:**

Troškovi hrane i smještaja za vrijeme putovanja u zemlji i inozemstvu odobravaju se u smještajnim kapacitetima sukladno Uputi o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020., verzija 1.1, prema kojoj nije prihvatljiv smještaj u hotelu s 5 zvjezdica, osim u slučaju da je moguće dokazati da takav smještaj predstavlja ekonomski najpovoljniju opciju.

**Fusnota broj 51:**

Putni troškovi definiraju se kao putovanja iz mjesta boravka ili prebivališta do odredišta projektne aktivnosti u zemlji i inozemstvu i natrag uključujući i moguće troškove za izdavanje vize. Za putovanje je moguće koristiti javni prijevoz (npr. autobus, vlak, avion, brodski prijevoz - 2. razred odnosno ekonomsku klasu) te organizirani prijevoz u unajmljenom vozilu u visini stvarnog troška. Troškovi za cestarine, tunelarine i slično moraju biti uključeni u cijenu najma vozila. Odluka o odabiru vrste prijevoza ovisi o odluci prijavitelja projekta, te o tome koji trošak predstavlja uštedu u vremenu i novčanim sredstvima.

Ukoliko ne postoji javni prijevoz, naknada troškova prijevoza osobnim automobilom na i s mjesta održavanja projektnih aktivnosti priznavat će se u visini do 2 kune po kilometru.

**Mijenja se i glasi:**

Putni troškovi definiraju se kao putovanja iz mjesta boravka ili prebivališta do odredišta projektne aktivnosti u zemlji i inozemstvu i natrag uključujući i moguće troškove za izdavanje vize. Za putovanje je moguće koristiti javni prijevoz (npr. autobus, vlak, avion, brodski prijevoz - 2. razred odnosno ekonomsku klasu), organizirani prijevoz u unajmljenom vozilu, službeno i privatno vozilo. Odluka o odabiru vrste prijevoza ovisi o odluci prijavitelja projekta, te o tome koji trošak predstavlja uštedu u vremenu i novčanim sredstvima.

Naknada troškova prijevoza privatnim vozilom na i s mjesta održavanja projektnih aktivnosti priznavat će se u visini do 2 kune po kilometru.

**Troškovi vanjskih usluga**

**Dodaje se točka:**

* i druge vanjske usluge vezane za provedbu aktivnosti.

**4.1.2 Neprihvatljivi izdaci**

**Dodaje se točka:**

* troškovi sudjelovanja u projektnim aktivnostima pripadnika/ca ciljne skupine koji nisu njihovi zaposlenici ili članovi;

**5. POSTUPAK PRIJAVE**

**5.1 Način podnošenja projektnog prijedloga**

**Sadržaj projektnog prijedloga**

**Briše se:**

Vezano uz točku 4., Potvrda Porezne uprave o stanju poreznog duga ne smije biti starija od datuma objave Poziva na dostavu projektnih prijedloga te mora biti izdana do roka za predaju projektnog prijedloga. U slučaju da se Potvrda Porezne uprave dostavlja kao odgovor na zahtjev za pojašnjenjem, prijavitelj/partner mora osigurati da je Potvrda Porezne uprave izdana u navedenom periodu. U protivnom se projektni prijedlog isključuje iz daljnjeg postupka.

**6. POSTUPAK DODJELE**

**6.2 Procjena kvalitete**

**Ocjenjivanje kvalitete**

**Maksimalno ostvariva ocjena pod kriterijem dodjele i pitanjem za kvalitativnu procjenu pod rednim brojem 4, 4.1.:**

10

**Mijenja se i glasi:**

20

1. Izmjene i dopune Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020 – Posebni uvjeti Ugovora

**Članak 5. – Neprihvatljivi izdatci**

**Pod točku 5.1 dodaje se:**

* troškovi sudjelovanja u projektnim aktivnostima pripadnika/ca ciljne skupine koji nisu njihovi zaposlenici ili članovi;

**Članak 8. – Ostali uvjeti**

**Točka 8.2**

**Dodaje se točka 8.2.3 i glasi:**

dokaz da su sudionici u projektnim aktivnostima zaposlenici/e i/ili članovi/ce Korisnika ili partnera (npr. Izjava Korisnika i partnera).

**Točka 8.4**

**Na početak točke dodaje se tekst:**

Pojedinačne vrijednosti standardnih veličina jediničnih troškova ugovorene su sukladno iznosima navedenim u Analizi troškova Priloga I:

• pod obrazloženjem stavke troška, u slučaju kada je u stavku troška uključeno više funkcija ili

• u iznosu po jedinici, u slučaju kada se pod stavkom troška navodi samo jedna funkcija.